# การแก้ไขปัญหา

บทนี้จะอธิบายขั้นตอนการแก้ไขปัญหาและวิธีขอความช่วยเหลือเพิ่มเติม สำหรับข้อมูลเพิ่มเติม โปรดดูรายละเอียดต่อไปนี้

- ขั้นตอนการแก้ไขปัญหา
- ปัญหาการใช้สภาพแวดล้อมของ Windows

## ขั้นตอนการแก้ไขปัญหา

ส่วนนี้ช่วยให้คุณระบุขั้นตอนในการแก้ไขปัญหาเกี่ยวกับฟังก์ชันการทำงานด้านเครือข่ายของเครื่อง ใช้ขั้นตอนต่อไปนี้เพื่อระบุและแก้ไขปัญหา ถ้าปัญหาไม่เกี่ยวข้องกับเครือข่าย โปรดดู คู่มือผู้ใช้เพื่อทำการแก้ไข

1. ตรวจสอบว่าได้เสียบปลั๊กและเปิดเครื่องแล้ว
2. ตรวจสอบว่าสายเครือข่ายเชื่อมต่ออยู่กับเครื่อง
3. ตรวจสอบว่าสายเครือข่ายเชื่อมต่ออยู่กับเวิร์กสเตชัน
4. ตรวจสอบว่ามีการเลือกโปรแกรมควบคุมการพิมพ์ที่ถูกต้องของเครื่องที่เวิร์กสเตชัน
5. ตรวจสอบว่าแอพพลิเคชันซอฟต์แวร์ที่ใช้ในการส่งงานพิมพ์ได้รับการติดตั้งอย่างถูกต้อง
6. ถ้าเวิร์กสเตชันแห่งหนึ่งไม่ทำการพิมพ์ ให้ติดตั้งโปรแกรมควบคุมการพิมพ์ใหม่อีกครั้งบนเวิร์กสเตชัน
7. ติดต่อศูนย์บริการ Fuji Xerox ในท้องถิ่นเพื่อให้เจ้าหน้าที่ของศูนย์บริการช่วยเหลือในการวิเคราะห์และแก้ไขปัญหา

ย้อนกลับด้านบน

## ปัญหาการใช้สภาพแวดล้อมของ Windows

ส่วนนี้จะอธิบายวิธีปฏิบัติเมื่อเกิดปัญหาขึ้นในขณะที่ใช้ระบบปฏิบัติการ Microsoft Windows สาเหตุที่เป็นไปได้ วิธีการยืนยัน และการดำเนินการมีดังนี้ ถ้าปัญหายังคงไม่หมดไปหลังจากทำการแก้ไขแล้ว ให้ปฏิบัติตามขั้นตอนการแก้ไขปัญหา เพื่อขอความช่วยเหลือเพิ่มเติม

- เมื่อใช้ Windows® XP/Windows Server® 2003

### เมื่อใช้ Windows® XP/Windows Server® 2003

#### เมื่อการพิมพ์ล้มเหลว

สาเหตุ | วิธีการยืนยัน | การดำเนินการ
--- | --- | ---
ไม่ได้ระบุที่อยู่ IP ที่ถูกต้อง | ตรวจสอบว่าที่อยู่ IP ของเครื่องถูกต้องหรือไม่ | ระบุที่อยู่ IP ที่ถูกต้องของเครื่อง
เมื่อมีการตั้งค่า [lpd spool] (การเก็บพัก lpd) ในหน่วยความจำ ขนาดของข้อมูลการพิมพ์ที่ส่งเข้าในคำขอการพิมพ์หนึ่งรายการเกินขนาดสูงสุดที่ระบุ | ตรวจสอบขนาดข้อมูลสูงสุดที่้รับได้บนหน้าจอสัมผัสของเครื่อง จากนั้นเปรียบเทียบกับขนาดของข้อมูลการพิมพ์ที่จะส่งเป็นคำขอหนึ่งรายการ | <การดำเนินการ 1> เมื่อขนาดข้อมูลการพิมพ์เกินขนาดสูงสุดในหนึ่งไฟล์ ให้แบ่งไฟล์ออกเป็นไฟล์ที่เล็กกว่าขนาดข้อมูลสูงสุดที่้รับได้ จากนั้นจึงส่งคำขอการพิมพ์อีกครั้ง
<การดำเนินการ 2> เมื่อขนาดข้อมูลการพิมพ์เกินขนาดสูงสุดในไฟล์หลายไฟล์ ให้ลดจำนวนของไฟล์ที่จะพิมพ์ในแต่ละครั้งลง
ข้อผิดพลาดที่เกิดขึ้นในระหว่างการดำเนินการพิมพ์ | ตรวจสอบข้อความแสดงข้อผิดพลาดบนหน้าจอสัมผัส | เขียนข้อความแสดงข้อผิดพลาด เปิดและปิดเครื่อง จากนั้นลองทำการพิมพ์อีกครั้ง ถ้าปัญหายังคงไม่หมดไป ให้ติดต่อศูนย์บริการ Fuji Xerox
โปรโตคอลทรานสปอร์ตที่เลือกไว้ไม่สอดคล้องกับลูกข่าย | ตรวจสอบโปรโตคอลทรานสปอร์ตที่เลือกไว้บนหน้าจอสัมผัส | เลือกโปรโตคอลทรานสปอร์ตที่สอดคล้องกับลูกข่าย
รูปแบบข้อมูลการพิมพ์ที่จะประมวลผลโดยเครื่องไม่ตรงกับรูปแบบข้อมูลที่ส่งจากลูกข่าย | - | ปิดใช้งานฟังก์ชันส่งออกของ Ctrl-D

#### เมื่อไม่ได้ผลการพิมพ์ที่ต้องการ

สาเหตุ | วิธีการยืนยัน | การดำเนินการ
--- | --- | ---
ภาษาการพิมพ์ที่ระบุแตกต่างจากภาษาการพิมพ์ของข้อมูลการพิมพ์ | ตรวจสอบภาษาการพิมพ์ที่ระบุและภาษาการพิมพ์ของข้อมูลการพิมพ์ | ระบุภาษาการพิมพ์ที่ตรงกับภาษาของข้อมูลการพิมพ์
ไม่ได้ใช้โปรแกรมควบคุมการพิมพ์ที่มาพร้อมกับเครื่อง (ใช้โปรแกรมควบคุมการพิมพ์ของบริษัทอื่น) | ตรวจสอบว่าได้เลือกโปรแกรมควบคุมการพิมพ์ที่มาพร้อมกับเครื่องหรือไม่ | เลือกโปรแกรมควบคุมการพิมพ์ที่มาพร้อมกับเครื่อง ถ้าไม่พบโปรแกรมควบคุมการพิมพ์ ให้ติดตั้งและทำการเลือก ถ้ามีการใช้โปรแกรมควบคุมการพิมพ์ของบริษัทอื่น คุณอาจได้รับผลลัพธ์ที่ไม่คาดคิด

ย้อนกลับด้านบน