# การติดตั้งโปรแกรมควบคุมการพิมพ์ที่มีการตั้งค่าแบบเดียวกันบนเครื่องพิมพ์หลายเครื่อง

ส่วนนี้จะอธิบายวิธีใช้เครื่องมือสร้างดิสก์ติดตั้งเพื่อติดตั้งโปรแกรมควบคุมการพิมพ์ที่มีการตั้งค่าแบบเดียวกันสำหรับผู้ใช้หลายคน

ขั้นแรก ให้ใช้เครื่องมือสร้างดิสก์ติดตั้งเพื่อสร้างไฟล์โปรแกรมควบคุม จากนั้นอัพโหลดไฟล์ไปยังเซิร์ฟเวอร์เครือข่าย จากนั้น คัดลอกไฟล์ไปยังคอมพิวเตอร์ของผู้ใช้แต่ละราย และติดตั้งโปรแกรมควบคุมการพิมพ์โดยใช้ไฟล์ที่คัดลอกมา ใช้วิธีนี้เพื่อลดปริมาณงานของผู้ดูแลระบบเมื่อจะติดตั้งโปรแกรมควบคุมการพิมพ์เดียวกันบนคอมพิวเตอร์หลายเครื่อง

- ก่อนการติดตั้ง
- การสร้างดิสก์ติดตั้ง
- การติดตั้งด้วยดิสก์ติดตั้ง

## ก่อนการติดตั้ง

ขั้นแรกให้อ่าน "ข้อตกลงสิทธิการใช้งานซอฟต์แวร์" ก่อนการใช้งานเครื่องมือสร้างดิสก์ติดตั้ง
ข้อจำกัดที่สำคัญได้ระบุไว้แล้วใน "ข้อตกลงสิทธิการใช้งานซอฟต์แวร์"

ข้อมูลสำคัญ
  ต้องติดตั้งโปรแกรมควบคุมการพิมพ์ในคอมพิวเตอร์ก่อนจึงจะใช้ในการสร้างดิสก์ติดตั้งได้

ย้อนกลับด้านบน

## การสร้างดิสก์ติดตั้ง

เริ่มต้นเครื่องมือสร้างดิสก์ติดตั้งจากซีดีรอมนี้ และติดตั้งเครื่องมือบนคอมพิวเตอร์

ข้อมูลสำคัญ
  เข้าสู่ระบบในฐานะผู้ดูแลระบบ

มี 16 ขั้นตอน

1. กำหนดคุณสมบัติของเครื่องพิมพ์ที่จะสร้างดิสก์ติดตั้ง
2. คลิกที่แท็บ [Admin Tools] (เครื่องมือผู้ดูแลระบบ) บนชุดซีดีโปรแกรมควบคุม

   หน้าจอเมนูย่อยจะปรากฏขึ้น

3. เลือก [เริ่ม Setup Disk Creation Tool] (เริ่มเครื่องมือสร้างดิสก์ติดตั้ง) แล้วคลิกปุ่ม [เริ่ม]

   หน้าจอ [การสร้างดิสก์ติดตั้ง] จะปรากฏขึ้น

   หมายเหตุ
     เมื่อติดตั้งโปรแกรมควบคุมการพิมพ์แล้วโดยใช้เครื่องมือการติดตั้งโปรแกรมควบคุม คุณสามารถเริ่มต้นเครื่องมือสร้างดิสก์ติดตั้งโดยการคลิกปุ่ม [สร้างดิสก์ติดตั้ง]
4. จาก [เลือกเครื่องพิมพ์] ให้เลือกเครื่องพิมพ์สำหรับการสร้างดิสก์ติดตั้ง แล้วคลิก [สร้างดิสก์]

   หน้าจอ [การตั้งค่าดิสก์ติดตั้ง] จะปรากฏขึ้น

   หมายเหตุ
     หากต้องการกำหนดคุณสมบัติของเครื่องพิมพ์ ให้คลิก [แก้ไขการตั้งค่าเครื่องพิมพ์]
5. ตรวจสอบ [ชื่อรุ่น] และระบุ [พอร์ต] จากเมนูแบบดึงลง

   ถ้าพอร์ตแสดงขึ้น ให้เลือกพอร์ตและทำขั้นตอนที่ 10 ต่อไป

   ถ้าไม่แสดงขึ้น ให้ทำขั้นตอนที่ 6 ต่อไป

6. คลิก [เพิ่มพอร์ต]
7. เลือก [เครือข่าย] หรือ [อื่นๆ]

   หน้าจอการตั้งค่าจะปรากฏขึ้น

8. ทำขั้นตอนการทำงานถัดไป ทั้งนี้ขึ้นอยู่กับตัวเลือกที่ได้เลือกไว้ในขั้นตอนที่ 7

   #### ถ้ามีการเลือก [เครือข่าย]:

   คลิก [เบราซ์] และเลือกชื่อพาธของเครื่องพิมพ์ที่ต้องการจากรายการของเครื่องพิมพ์ที่จัดการโดยเซิร์ฟเวอร์

   #### ถ้ามีการเลือก [อื่นๆ]:

   ระบุพอร์ตเครื่องพิมพ์ของเครื่องพิมพ์ที่ไม่มีการจัดการโดยเซิร์ฟเวอร์ การตั้งค่าสำหรับการเชื่อมต่อท้องถิ่น "LPT1: (พอร์ตเครื่องพิมพ์)" จะดำเนินการภายใต้หัวข้อ "อื่นๆ" ด้วย

9. คลิก [ตกลง] บนหน้าจอการตั้งค่าของพอร์ต
10. ระบุการตั้งค่าสำหรับ [ข้อคิดเห็น], [ชื่อเครื่องพิมพ์] และ [ตั้งเป็นเครื่องพิมพ์เริ่มต้น]
11. คลิก [สร้างดิสก์ติดตั้ง]

    หน้าจอ [ระบุไดเรกทอรีดิสก์ติดตั้ง] จะปรากฏขึ้น

12. คลิก [เบราซ์]
    ข้อมูลสำคัญ
      ถ้า [อัพเกรดโปรแกรมควบคุมโดยใช้ดิสก์ติดตั้ง] ตั้งค่าไว้เป็น เปิด เครื่องมืออัพเดตจะได้รับการคัดลอกไปยังดิสก์ติดตั้งด้วยพร้อมกับไฟล์ที่เกี่ยวข้องทั้งหมดของโปรแกรมควบคุมการพิมพ์ ตั้งค่าตัวเลือกนี้เป็น ปิด เพื่อลดขนาดของดิสก์ติดตั้ง
    หมายเหตุ
      ถ้า [อัพเกรดโปรแกรมควบคุมโดยใช้ดิสก์ติดตั้ง] ตั้งค่าไว้เป็น เปิด เครื่องมืออัพเดตจะถูกเพิ่มไปยังดิสก์ติดตั้ง ถ้าใช้ดิสก์นี้ในการติดตั้งโปรแกรมควบคุมการพิมพ์บนคอมพิวเตอร์อื่นๆ การอัพเดตสามารถทำได้โดยไม่มีผลกระทบต่อการตั้งค่าปัจจุบันของโปรแกรมควบคุมการพิมพ์
13. ระบุโฟลเดอร์สำหรับการสร้างดิสก์ติดตั้ง แล้วคลิก [ตกลง]

    หน้าจอ [ระบุไดเรกทอรีดิสก์ติดตั้ง] จะปรากฏขึ้น

14. ตรวจสอบ [โฟลเดอร์ปลายทาง] และคลิก [ตกลง]
    ข้อมูลสำคัญ
      เนื่องจากดิสก์ติดตั้งที่สร้างขึ้นมีขนาดใหญ่เกินกว่าที่จะบันทึกลงบนฟลอปปีดิสก์ อย่าระบุฟลอปปีดิสก์ใน [โฟลเดอร์ปลายทาง] ระบุดิสก์ติดตั้งบนดิสก์แบบถอดได้อื่นๆ (เช่น แผ่นซีดี) หรือฮาร์ดดิสก์ที่ใช้ร่วมกันบนเครือข่าย
15. หลังจากสร้างดิสก์ติดตั้งแล้ว คลิก [ตกลง]
    ข้อมูลสำคัญ
      ในดิสก์ตั้งค่าจะมี "การตั้งค่ามาตรฐาน" ของเครื่องพิมพ์ที่เลือก รวมถึง "กำหนดลักษณะการพิมพ์" ของผู้ใช้ที่เลือกในระหว่างการสร้างดิสก์ตั้งค่า เมื่อใช้ดิสก์ติดตั้งบนคอมพิวเตอร์เครื่องอื่นในการรันเครื่องมือการตั้งค่า "การตั้งค่ามาตรฐาน" จะเหมือนกับที่บันทึกไว้ในดิสก์ติดตั้ง อย่างไรก็ตาม "การกำหนดลักษณะการพิมพ์" จะเหมือนเดิมก็ต่อเมื่อชื่อผู้ใช้เหมือนกับผู้ใช้ที่สร้างดิสก์ติดตั้ง หากต้องการให้มีการตั้งค่าที่เหมือนกันสำหรับผู้ใช้หลายคน ก่อนอื่นให้ระบุการตั้งค่าใน "การตั้งค่ามาตรฐาน" ก่อนการสร้างดิสก์ติดตั้ง "การตั้งค่ามาตรฐาน" จะแสดงคุณสมบัติของเครื่องพิมพ์ และคุณสมบัติเหล่านี้จะปรากฏขึ้นเมื่อมีการเลือกปุ่ม [การตั้งค่ามาตรฐาน] ในแท็บ [การตั้งค่ารายละเอียด]
16. คลิก [ออก]

ย้อนกลับด้านบน

## การติดตั้งด้วยดิสก์ติดตั้ง

ใช้ดิสก์ติดตั้งที่สร้างขึ้นเพื่อติดตั้งโปรแกรมควบคุมการพิมพ์บนคอมพิวเตอร์อื่นๆ

ส่วนนี้จะใช้แผ่นซีดีเป็นตัวอย่าง

มี 4 ขั้นตอน

1. ใส่แผ่นซีดีที่สร้างเป็นดิสก์ติดตั้งลงในไดรฟ์ซีดีรอมของคอมพิวเตอร์ที่จะทำการติดตั้งโปรแกรมควบคุมการพิมพ์
2. ดับเบิลคลิก "Setup.exe" ในแผ่นซีดี

   หน้าจอ [การยืนยันการเอาโปรแกรมควบคุมการพิมพ์ออก] จะปรากฏขึ้น

3. ตรวจสอบการตั้งค่าการติดตั้งแล้วคลิก [ติดตั้ง]

   การติดตั้งจะเริ่มต้นขึ้น

4. หากเสร็จสิ้นการติดตั้งแล้ว ข้อความที่แจ้งเตือนให้คุณรีบูตคอมพิวเตอร์จะปรากฏขึ้น คลิก [Yes] (ใช่) หรือ [No] (ไม่ใช่)

ย้อนกลับด้านบน