# ข้อจำกัด

- ข้อจำกัดของ TCP/IP (LPD)
- ข้อจำกัดอื่นๆ

ข้อมูลสำคัญ
  คุณสามารถค้นหาข้อมูลเกี่ยวกับข้อจำกัดของสภาพแวดล้อมเครือข่ายในเอกสารของลูกค้าสำหรับเครื่องพิมพ์ได้ด้วย ใช้ข้อมูลนี้ร่วมกับเนื้อหาในเอกสารนี้

หมายเหตุ
  สำหรับข้อมูลเกี่ยวกับข้อจำกัดของโปรแกรมควบคุมการพิมพ์ โปรดดู เอกสาร Readme ของโปรแกรมควบคุมแต่ละตัว

## ข้อจำกัดของ TCP/IP (LPD)

ข้อจำกัดของ TCP/IP (LPD) มีดังนี้:

### การตั้งค่า

#### การตั้งค่าเครื่องพิมพ์

- ใช้ความระมัดระวังเป็นพิเศษเมื่อคุณจะตั้งค่าที่อยู่ IP ที่อยู่ IP เป็นที่อยู่ซึ่งจัดการระบบทั้งหมด ปรึกษาผู้ดูแลระบบเครือข่ายของคุณก่อนทำการตั้งค่า
- อาจจำเป็นต้องทำการตั้งค่าซับเน็ตมาสก์และเกตเวย์ด้วย ทั้งนี้ขึ้นอยู่กับสภาพแวดล้อมเครือข่าย ปรึกษาผู้ดูแลระบบเครือข่ายของคุณและทำการตั้งค่าที่จำเป็น
- ถ้ามีการเปิดใช้งานพอร์ตโดยไม่มีหน่วยความจำที่เพียงพอ ระบบอาจหยุดโดยอัตโนมัติ ในกรณีนี้ คุณสามารถเพิ่มหน่วยความจำได้ด้วยการปิดใช้งานพอร์ตที่ไม่ใช้งาน หรือเปลี่ยนแปลงการจัดสรรหน่วยความจำ
- ตั้งค่าขนาดหน่วยความจำของบัฟเฟอร์รับข้อมูลตามสภาพแวดล้อมของแอพพลิเคชัน ถ้าขนาดบัฟเฟอร์รับข้อมูล (การเก็บพักของ LPD เป็นต้น) เล็กกว่าข้อมูลที่ส่งไป เครื่องอาจไม่ได้รับข้อมูล

#### การตั้งค่าลูกข่าย

- ใช้ความระมัดระวังเป็นพิเศษเมื่อคุณจะตั้งค่าที่อยู่ IP ที่อยู่ IP เป็นที่อยู่ซึ่งจัดการระบบทั้งหมด ปรึกษาผู้ดูแลระบบเครือข่ายของคุณก่อนทำการตั้งค่า
- ปรึกษาผู้ดูแลระบบ NIS ของคุณ เมื่อทำการตั้งค่าเครือข่าย (ที่อยู่ IP เป็นต้น) บนลูกข่ายที่จัดการภายใต้ NIS (Network Information Service)

### การปิดสวิตช์เครื่องพิมพ์

#### เมื่อมีการตั้งค่าการเก็บพัก LPD ไปยังหน่วยความจำ

ข้อมูลการพิมพ์ทั้งหมดที่เก็บพักไปยังหน่วยความจำของเครื่องพิมพ์ รวมถึงข้อมูลที่กำลังพิมพ์อยู่ จะถูกลบออกไป เมื่อเปิดเครื่องพิมพ์อีกครั้งจะไม่พบข้อมูลใดๆ
อย่างไรก็ตาม ถ้าปิดเครื่องพิมพ์ทันทีหลังจากส่งคำสั่งการพิมพ์แล้ว ข้อมูลการพิมพ์อาจถูกบันทึกไว้ในลูกข่ายได้ ในกรณีนี้ เมื่อเปิดเครื่องพิมพ์อีกครั้ง การพิมพ์จะเริ่มต้นจากข้อมูลที่บันทึกไว้ แม้ว่าจะมีการส่งคำสั่งการพิมพ์ใหม่แล้ว

#### เมื่อมีการตั้งค่าการเก็บพัก LPD บนฮาร์ดดิสก์

ข้อมูลการพิมพ์ทั้งหมดที่เก็บพักไปยังฮาร์ดดิสก์ของเครื่องพิมพ์ รวมถึงข้อมูลที่กำลังพิมพ์อยู่ จะถูกบันทึก เมื่อเปิดเครื่องพิมพ์อีกครั้ง การพิมพ์จะเริ่มต้นจากข้อมูลที่บันทึกไว้ แม้ว่าจะมีการส่งคำสั่งการพิมพ์ใหม่แล้ว

#### เมื่อมีการตั้งค่าการเก็บพัก LPD เป็น ปิด

ข้อมูลการพิมพ์ทั้งหมดที่เก็บพักไปยังบัฟเฟอร์รับข้อมูลของเครื่องพิมพ์ รวมถึงข้อมูลที่กำลังพิมพ์อยู่ จะถูกลบออกไป เมื่อเปิดเครื่องพิมพ์อีกครั้งจะไม่พบข้อมูลใดๆ อย่างไรก็ตาม ถ้าปิดเครื่องพิมพ์ทันทีหลังจากส่งคำสั่งการพิมพ์แล้ว ข้อมูลการพิมพ์อาจถูกบันทึกไว้ในลูกข่ายได้ ในกรณีนี้ เมื่อเปิดเครื่องพิมพ์อีกครั้ง การพิมพ์จะเริ่มต้นจากข้อมูลที่บันทึกไว้ แม้ว่าจะมีการส่งคำสั่งการพิมพ์ใหม่แล้ว

### การพิมพ์

#### เมื่อมีการตั้งค่าการเก็บพัก LPD ของเครื่องพิมพ์ไปยังหน่วยความจำหรือฮาร์ดดิสก์

เครื่องพิมพ์จะไม่ได้รับข้อมูลใดๆ ถ้าขนาดข้อมูลใหญ่กว่าฮาร์ดดิสก์หรือหน่วยความจำที่มีอยู่

หมายเหตุ
  ถ้าข้อมูลการพิมพ์ใหญ่กว่าขนาดการรับที่จัดสรรไว้ อาจมีการส่งข้อมูลการพิมพ์ใหม่อีกครั้งทันทีโดยขึ้นอยู่กับลูกข่าย ในกรณีนี้ ลูกข่ายอาจหยุดการตอบสนอง หากต้องการแก้ไขปัญหานี้ ให้หยุดส่งข้อมูลการพิมพ์จากลูกข่าย

#### เมื่อมีการตั้งค่าการเก็บพัก LPD ของเครื่องพิมพ์เป็น ปิด

เครื่องจะไม่สามารถรับคำขอการพิมพ์จากลูกข่ายอื่นได้ ถ้าเครื่องได้รับข้อมูลจากลูกข่ายหนึ่งเรียบร้อยแล้ว

#### เมื่อมีการเปลี่ยนที่อยู่ IP ของลูกข่ายหรือชื่อคอมพิวเตอร์

ถ้ามีการเปลี่ยนที่อยู่ IP ของลูกข่ายหรือชื่อคอมพิวเตอร์ จะไม่สามารถดำเนินการการสอบถามหรือคำขอการยกเลิกจากเครื่องพิมพ์ได้อย่างถูกต้อง ปิดและเปิดเครื่องพิมพ์อีกครั้ง เมื่อไม่มีข้อมูลการพิมพ์ในบัฟเฟอร์รับข้อมูลของเครื่องพิมพ์

หมายเหตุ
  สามารถใช้แผงควบคุมเพื่อหยุดหรือนำข้อมูลการพิมพ์ที่พบในบัฟเฟอร์รับข้อมูลของเครื่องพิมพ์ออกได้ สำหรับข้อมูลเกี่ยวกับวิธีใช้แผงควบคุม โปรดดู เอกสารของลูกค้าสำหรับเครื่องพิมพ์

ย้อนกลับด้านบน

## ข้อจำกัดอื่นๆ

ข้อจำกัดอื่นๆ ได้แก่:

### โปรแกรมควบคุม

- ใช้โปรแกรมควบคุมที่ระบุสำหรับรุ่นเครื่องพิมพ์ของคุณ

ย้อนกลับด้านบน