ข้อตกลงและเงื่อนไขสำหรับข้อตกลงการใช้งานซอฟต์แวร์
				          บริษัท Fuji Xerox Co., Ltd. ("Fuji Xerox")

การใช้ซอฟต์แวร์นี้แสดงว่าคุณได้ยอมรับข้อตกลงและเงื่อนไขทุกประการที่อยู่ใน
ข้อตกลงนี้แล้ว
1. (การอนุญาตให้ใช้งาน)
  ภายใต้เงื่อนไขการยอมรับในข้อตกลงและเงื่อนไขการใช้งานนี้ FUJI XEROX อนุญาตให้ 
  คุณ ("ลูกค้า") มีสิทธิ์ใช้ซอฟต์แวร์ที่ได้จัดบริการไว้ให้ในแพคเกจนี้ (โปรแกรม 
  รวมทั้งเอกสารและคู่มือทั้งหมดบนสื่อ ซึ่งต่อไปนี้จะหมายความถึง "ซอฟต์แวร์") 
  ในรุ่นของเครื่องที่ระบุและเวอร์ชั่นระบบปฏิบัติการที่กำหนดโดย Fuji Xerox 
  (ซึ่งต่อไปนี้จะหมายความถึง "รุ่นที่ระบุ" แต่ไม่รวมเครื่องที่ใช้งานด้วยได้) 
  อย่างไรก็ตาม ลูกค้าจะไม่สามารถให้สิทธิ์ภายใต้ข้อตกลงนี้แก่บุคคลที่สามได้ 
  และลูกค้าจะไม่ได้รับเอกสิทธิ์เฉพาะบุคคล สำหรับซอฟต์แวร์นี้เช่นกัน
2. (การห้ามเปิดเผย)
  ลูกค้าไม่สามารถเปิดเผยข้อมูลซอฟต์แวร์นี้แก่บุคคลที่สามได้ในทุกกรณี
3. (การห้ามใช้ซ้ำ)
  ลูกค้าไม่สามารถอนุญาตให้บุคคลที่สามใช้งานซอฟต์แวร์นี้ซ้ำได้
4. (การทำซ้ำ)
  ลูกค้าสามารถทำซ้ำซอฟต์แวร์ได้ทั้งหมดหรือบางส่วนแต่เฉพาะภายในนิติบุคคลหรือใน
  บริษัทเท่านั้น ทั้งนี้การทำซ้ำซอฟต์แวร์ที่มีวัตถุประสงค์เพื่อส่งมอบและรับเงิน
  เพื่อผลกำไรเป็นการกระทำที่ต้องห้าม นอกจากนี้ ภายหลังจากที่ลูกค้าได้ทำซ้ำ
  ซอฟต์แวร์แล้ว ลิขสิทธิ์ทั้งหมดจากการทำซ้ำจะตกเป็นของ Fuji Xerox และลูกค้า
  จะต้องแสดงเครื่องหมายลิขสิทธิ์ของ Fuji Xerox และผู้ให้บริการดั้งเดิมด้วย
5. (การแก้ไข)
  ลูกค้าไม่สามารถแก้ไขซอฟต์แวร์นี้ได้
6. (การสนับสนุน)
  ในส่วนเงื่อนไขที่เราได้พิจารณาความเป็นไปได้ในการดำเนินการและตกลงที่จะให้
  การสนับสนุนสำหรับซอฟต์แวร์ จะมีการคิดค่าธรรมเนียมสำหรับการนั้น
7. (ข้อสงวนสิทธิ์)
  (1) FUJI XEROX ไม่รับประกันว่า:
    (A) ซอฟต์แวร์จะสามารถบรรลุวัตถุประสงค์ที่คุณต้องการได้ 
    (B) การใช้งานโปรแกรมจะไม่มีข้อติดขัดหรือไม่มีข้อผิดพลาด
    (C) ทุกฟังก์ชั่นที่ให้บริการโดยซอฟต์แวร์นี้จะใช้งานร่วมกันได้กับซอฟต์แวร์
          อื่นๆ ในรุ่นที่ระบุ
  (2) FUJI XEROX จะไม่รับผิดชอบต่อความเสียหายที่เกิดขึ้นซึ่งรวมถึงความเสียหายที่เป็นผลสืบเนื่อง 
      การขาดรายได้ การสูญเสียตลาด การขาดประโยชน์จากการใช้ หรือการเสียโอกาสหรือ ค่าเสียหายโดยอ้อม หรือค่าเสียหาย
      พิเศษ รวมทั้งการสูญเสียของผลกำไรหรือการบันทึกใดๆ หรือ
      ข้อเรียกร้องใดๆ โดยบุคคลที่สามในทุกกรณี แม้ว่า FUJI XEROX จะได้ทำการ
      ชี้แจงถึงความเป็นไปได้ในแง่ความเสียหายเหล่านี้แล้วก็ตาม
  (3) นอกเหนือจากการรับประกันตามเงื่อนไขในข้อ 6. (การสนับสนุน) FUJI XEROX
      จะไม่รับประกันสิ่งอื่นใดอันเนื่องมาจากข้อบกพร่องของซอฟต์แวร์ทั้งโดยตรง
      หรือโดยนัย, ในเชิงพาณิชย์, หรือเพื่อวัตถุประสงค์เฉพาะอื่นใด
  (4) ในกรณีที่ลูกค้าทำการอัพเกรดระบบปฏิบัติการที่กำหนดโดย Fuji Xerox ลูกค้าควร
      ต้องเข้าใจก่อนว่า บางส่วนของซอฟต์แวร์อาจไม่สามารถทำงานร่วมกันได้กับรุ่น
      ที่ระบุและ Fuji Xerox จะไม่รับประกันสิ่งเหล่านี้
8. (การควบคุมการส่งออก) 
  ในกรณีที่ลูกค้าต้องการส่งออกซอฟต์แวร์ (รวมถึงการนำออกไป
  ประเทศอื่น และการเปิดเผยข้อมูลของซอฟต์แวร์ให้กับผู้ที่มิได้มีถิ่นพำนักถาวร
  อยู่ในประเทศญี่ปุ่น) ลูกค้าจะต้องปฏิบัติตามขั้นตอนเพื่อขอใบอนุญาต
  ในการส่งออกอย่างถูกต้องจากรัฐบาลญี่ปุ่นและการอนุญาตให้นำเข้าเพื่อส่งกลับจาก
  รัฐบาลสหรัฐอเมริกา และ/หรือหน่วยงานอื่นๆ ที่เกี่ยวข้อง
9. (การสิ้นสุดข้อตกลงการใช้งาน) 
  ในกรณีที่ลูกค้าละเมิดข้อตกลงการใช้งานนี้และ/หรือละเมิดลิขสิทธิ์ของ Fuji Xerox
  และผู้ให้บริการซอฟต์แวร์ สิทธิ์การใช้งานนี้จะสิ้นสุดทันทีโดยไม่ต้องมี
  การแจ้งให้ทราบจาก Fuji Xerox แต่ประการใด และผู้ใช้จะต้องส่งคืนซอฟต์แวร์
  รวมทั้งสำเนาทั้งหมดในทันที และลูกค้าตกลงรับผิดชอบต่อความเสียหายใดๆ ที่เกิดแก่
 Fuji Xerox จากการที่ลูกค้าได้กระทำการละเมิดดังกล่าว

จบ

